סאלי לינדזי

סאלי לינדזי (באנגלית: Sally Lindsay; נולדה ב-8 ביולי 1973) היא שחקנית ומנחת טלוויזיה אנגלייה. היא מוכרת מהופעתה בתפקיד שלי אנווין באופרת הסבון הוותיקה "קורוניישן סטריט" של רשת ITV, ובדמות קאת' אגניו בסיטקום "עדיין פתוחים ברציפות" של ה-BBC. לינדזי נולדה בעיר סטוקפורט. הופעת הבכורה שלה בטלוויזיה הייתה בגיל שבע עם מקהלת בית הספר בביצוע הסינגל "There's No One Quite Like Grandma" שהגיע ב-1980 למקום הראשון במצעד הסינגלים הבריטי. היא למדה אנגלית באוניברסיטת האל ושאיפתה הייתה להיות עיתונאית. אבל כשלוהקה להצגה היא נהנתה מהחוויה, והחלה ללמוד בבית הספר למשחק "North Cheshire Theatre School". אחר כך החלה להופיע בסטנד-אפ. בגיל 24 פגשה את הקומיקאי פיטר קיי והתיידדה איתו. בהמשך הופיעו קיי ולינדזי יחד בסיטקום "Phoenix Nights" ובווידאו קליפ של הסינגל "Is This the Way to Amarillo?" במסגרת "קומיק רליף". בשנת 2000 שיחקה לינדזי בפרק בסדרה "משפחת רויאל" בתפקיד מישל, החברה של טוויגי. "קורניישן סטריט" ב-2005 זכתה לינדזי בפרס השחקנית הטובה ביותר של "Inside Soap", ואחר כך רמזה בראיון ברדיו ה-BBC שהיא מתכוונת לעזוב את הסדרה עם סיום החוזה שלה כדי לקדם פרויקטים אחרים שלה. בהמשך הודיעה לינדזי שהיא תעזוב את הסדרה ב-2006 אחרי שגילמה את שלי במשך חמש שנים. בספטמבר ואוקטובר 2006 חזרה לגלם את הדמות במספר פרקים. אחרי "קורניישן סטריט" ב-2010 הצטרפה לינדזי לצוות שחקני תוכנית המערכונים "Scallywagga" ששודרה בערוץ BBC Three. עוד השתתפה מדי פעם בדרמה הקומית "Reggie Perrin" של BBC One לצדו של מרטין קלונס. הסדרה "סקוט וביילי" ששודרה ברשת ITV החל מ-2011, פותחה על ידי לינדזי וחברתה לסדרה "קורוניישן סטריט" השחקנית סוראן ג'ונס. כחובבת סדרות טלוויזיה דוגמת "קגני ולייסי", התעניינה לינדזי ברעיון של תיאור חייהן של נשות מקצוע. היא עצמה הייתה צריכה לגלם את דמותה של ג'נט סקוט, אבל עקב הולדת התאומים לא יכלה להתחייב לתפקיד זה. במקום זאת מופיעה לינדזי בסדרה בדמות אליסון ביילי, אחותה של רייצ'ל, הדמות שמגלמת סוראן ג'ונס. באוגוסט 2011 החלה לינדזי לככב בסדרה קומית של Sky1 "משפחה וצרות אחרות" (Mount Pleasant) בדמות ליזה, המתוארת כ"אישה אמיתית בנישואים אמיתיים החיה במקום אמיתי במנצ'סטר". החל מ-2013 מגלמת לינדזי את גברת אגניו בסיטקום "עדיין פתוחים ברציפות" של ה-BBC. ב-2014 הופיעה בתפקיד אורח בפרק בסדרה "Citizen Khan". ב-2015 שיחקה בתפקיד קת'י בדרמה "Ordinary Lies" של ה-BBC. Loose Women בספטמבר 2011 החליפה לינדזי את קולין נולן והחלה להשתתף בתוכנית "Loose Women" כמגישה קבועה. ב-20 במרץ 2014 הופיעה בתוכנית בפעם האחרונה כחברת צוות. בעונה ה-16 של התוכנית הופיעה לינדזי בסך הכל 53 פעמים. בעונה ה-17 הופיעה ב-22 תוכניות, ובעונה ה-18 הופיעה ב-25 תוכניות. תיאטרון ב-2006 אחרי שעזבה את הסדרה "קורוניישן סטריט" התרכזה לינדזי בעבודה בתיאטרון. ב-2006 שיחקה בתפקיד מרילין מונרו במחזמר "Ella, meet Marilyn" מאת בוני גריר לצדה של ריין פריור בפלזנס אייס דום בפסטיבל הפרינג' באדינבורו. עוד באותה שנה הופיעה במחזה "The Ho-Ho Club" בתיאטרון קינגס הד באיזלינגטון שבלונדון. בקיץ 2007 שיחקה לינדזי בתפקיד ביאטריס בהפקה של "מהומה רבה על לא דבר" בטירת סטפורד. בנובמבר ובדצמבר 2008 הופיעה לינדזי בדרמה "A Taste of Honey" מאת שילה דילייני בתיאטרון רויאל אקסצ'נג' במנצ'סטר. ביולי 2009 חזרה והופיעה ברויאל אקסצ'נג בתפקיד לינדה בבכורה העולמית של המחזה "Everybody Loves a Winner" מאת ניל ברטלטס בפסטיבל הבינלאומי במנצ'סטר. אחר כך יצאה לסיור הופעות עם המחזה "מונולוגים מהווגינה" מאת איב אנסלר עד נובמבר 2009. עיסוקים נוספים לינדזי משתתפת בקביעות תוכנית רדיו של ה-BBC בשם "Radcliffe and Maconie Show. ב-2008 הוציאה DVD בשם "Sally Lindsay's Party Pub Quiz". היא הצטלמה לפרק פיילוט של הקומדיה "Till I Die" עבור רשת ITV וכיכבה בתוכנית הקומית בשם "Pick-Ups" של רדיו 4 יחד עם ג'ון תומסון. ב-2008 דיבבה לינדזי את הדמות פיילה בייקוול בסרט "וולאס וגרומיט: עניין של חיים ומוות" מסדרת וולאס וגרומיט ששודרה ביום חג המולד. היא נבחרה לתפקיד אחרי שיוצר "וולאס וגרומיט" ניק פארק שמע את קולה ברדיו. ב-2013 התחתנה לינדזי עם סטיב וייט, מתופף לשעבר בלהקות "The Style Council" ו-"Paul Weller Band". לבני הזוג יש שני בנים תאומים, ויק ולואי. ב-2015 גילתה לינדזי שהיא תומכת במפלגת הלייבור והשתתפה בקמפיין עבור המפלגה בבחירות הכלליות. אתר האינטרנט הרשמי של סאלי לינדזי סאלי לינדזי, במסד הנתונים הקולנועיים IMDb (באנגלית) סאלי לינדזי, באתר MusicBrainz (באנגלית) "Choir girl to Corrie barmaid — our Sal's a big hit!". Manchester Evening News. 14 בספטמבר 2007. נבדק ב-4 באפריל 2015. {{cite web}}: (עזרה) Alastairjamieson, ‏St Winifred's choir reunites for charity version of 'There's No-one Quite Like Grandma', The Telegraph, 22 November 2009 Tuesday, 26 January 2010, 13:20 GMT (26 בינואר 2010). "Corrie's Shelley 'too busy' for return". Digital Spy. נבדק ב-23 בספטמבר 2011. {{cite web}}: (עזרה)תחזוקה - ציטוט: multiple names: authors list (link) "Sally Lindsay says it's hard to shake off Shelley". What's on TV. 22 באוגוסט 2011. נבדק ב-30 במרץ 2012. {{cite web}}: (עזרה) Will Martin (17 במאי 2011). "Suranne Jones ('Scott & Bailey') interview". CultBox. נבדק ב-6 ביולי 2011. {{cite news}}: (עזרה) Jefferies, Mark (2012-08-08). "Sally Lindsay scaling down from Loose Women to spend more time with her twin boys — Mirror Online". Mirror.co.uk. נבדק ב-2015-04-04. "Ex-Corrie star lands Wallace role". BBC News. 17 במרץ 2008. נבדק ב-30 במרץ 2012. {{cite news}}: (עזרה) Press Association (1970-01-01). "Comedian Ben Elton hits out at Myleene Klass over her mansion tax claims | Culture". The Guardian. נבדק ב-2015-04-04.